**Molėtų rajono savivaldybės taryba**

**SPRENDIMAS**

**Dėl savivaldybės turto perdavimo administracijai**

2019 m. gruodžio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunkčiu, 20 punktu, atsižvelgdama į Molėtų pradinės mokyklos 2019 m. gruodžio 9 d. raštą Nr. (1.8.)-SD-164 „Dėl turto perdavimo Molėtų rajono savivaldybei“,

Molėtų rajono savivaldybės taryba n u s p r e n d ž i a:

1. Perduoti Molėtų rajono savivaldybės administracijai Molėtų pradinės mokyklos patikėjimo teise valdomą ilgalaikį materialųjį turtą - mikroautobusą „VW Transporter“, pagamintą 1994 m., identifikavimo Nr. WV2ZZZ7OZRH119467, valstybinis Nr. BHZ423, kurio įsigijimo vertė – 2172,15 Eur, likutinė vertė 2019 m. gruodžio 1 d. – 0,00 Eur, patikėjimo teise valdyti, naudoti ir disponuoti juo.

1. Įgalioti Molėtų pradinės mokyklos direktorę Reginą Pumputienę pasirašyti šio sprendimo 1 punkte nurodyto turto perdavimo – priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka

Savivaldybės meras